‘आया यीशु राजा आज जगत में आया’
क्रिसमस के मौके पर गुरुवार की रात जैसे ही 12 बजे और प्रभु यीशु का जन्म हुआ, शहर के प्रमुख गिरजाघरों मेें घंटे और घड़ियाल गूंजने लगे। लोगों ने कैरोल सॉग “आया यीशु राजा आज जगत में आया’ गाते हुए एक-दूसरे को प्रभु यीशु के जन्म की बधाइयां दी और केक खिलाया।
क्रिसमस का मुख्य कार्यक्रम संत जॉन चर्च फालका बाजार में आयोजित किया गया। प्रभु यीशु के जन्म से पहले कैरोल साॅग शोभा रोजर, विरोनिका जॉन, क्वीना जेम्स,डेरियन फ्रांसिस और साथियों ने ‘मरियम का दुलारा बेटा, चरनी में पैदा हुआ ’,‘वेतलेहम के गौशाले में चकमा एक तारा पैदा हुआ मसीहा हमारा’,‘आया मसीहा चरने में’, “आया यीशु राजा आज जगत में आया’ सुनाए।
रात पौने बारह बजे डॉ. जोसफ कायतातारा वेदी पर पहुंचे। यहां उन्होंने प्रभु यीशु के जन्म के बारे में बताया। वेदी में डॉ. कायतातारा के साथ फादर जोसफ जेम्स, फादर प्रताप टोपो सहित कई फादर उपस्थित थे। रात 12 बजते ही गिरजाघरों में घंटे-घड़ियाल बजने लगे। अॉल इंडिया कैथोलिक यूनियन के प्रदेशाध्यक्ष डेनियल फ्रांसिस ने बताया कि शुक्रवार को सुबह 8.30 बजे विशेष प्रार्थना होगी।
मुरार चर्च में भी हुई विशेष प्रार्थना: सेंट पॉल चर्च मुरार भी विशेष प्रार्थना हुई। रात 12 बजते चर्च में घंटे बजने लगे। पल्ली पुरोहित फादर जोन जेवियर , फादर माइकल एंथो सहित उपस्थित पुरोहितों ने मिस्सा बलिदान चढ़ाया और लोगों को प्रभु यीशु के जन्म की बधाई दी। सेंट पॉल चर्च के सचिव एविल एक्सट्रोस ने बताया कि सेंट पॉल चर्च मुरार में सुबह 8.30 बजे क्रिसमस की विशेष प्रार्थना होगी।
फालका बाजार स्थित चर्च में क्रिसमस के अवसर पर प्रार्थना करते फादर।
रात 12 बजे जन्मे प्रभु यीशु, गिरजाघरों में गूंजे घंटे
hin_Deva hin_Deva hin_Deva hin_Deva hin_Deva awa_Deva hin_Deva